ועדת הכלכלה, כנסת 20, פרוטוקול מספר 766, 2018-06-04 11:30

יעקב אשר: שלום רב, אני מתכבד לפתוח את הישיבה.

יעקב אשר: על סדר-היום: הצעת חוק המועצה לענף הלול (ייצור ושיווק) (תיקון מס' 17) (העברת מכסות מהאזור או אליו), התשע"ח-2018.

יעקב אשר: מישהו רוצה להסביר בשתי מילים?

אסף לוי: בוקר טוב.

אסף לוי: תודה, אדוני היושב-ראש, גברתי מנהלת הוועדה, חברי כנסת, אורחים.

אסף לוי: אני ד"ר אסף לוי, סמנכ"ל גורמי ייצור, משרד החקלאות ופיתוח הכפר.

אסף לוי: מטרת הצעת החוק הממשלתית היא לאפשר העברת מכסות בין שטחי מדינת ישראל לבין שטחי יו"ש.

אסף לוי: כשהוחל חוק המועצה לענף הלול באזור יהודה ושומרון נקבע שלא ניתן להעביר מכסות בין ישראל ליהודה ושומרון.

יעקב אשר: מתי היתה התוספת הזו בחוק?

אסף לוי: ב-2011, אז הוחל חוק המועצה לענף הלול, והוחל בתקנון המועצות המקומיות.

אסף לוי: בחלוף השנים מ-2011, כשנקבע שהוחל החוק ביו"ש, הוחלט שלא ניתן יהיה להעביר מכסות בין ישראל ליו"ש.

אסף לוי: בחלוף השנים, ולאחר בחינה מקצועית של הנושא, ולאחר שעבר זמן, מצאנו לנכון להעביר מסחר, כי הביצים הן אותן ביצים, והביצים שמיוצרות ביו"ש, אין מניעה בפיקוח שיעברו לישראל.

אסף לוי: מבחינת המשרד, אין מניעה שיהיה מעבר מכסות משני הכיוונים.

איתן ברושי: כמה מכסה שמגדלים היום?

אסף לוי: היום המכסה הארצית בהטלה היא כ-2 מיליארד ו-400.

אסף לוי: מייצרים 2 מיליארד.

אסף לוי: סך הכול המכסות ביו"ש - 22 מיליון.

איתן ברושי: ביחס לגודל האוכלוסייה, זה בסדר.

אסף לוי: ביצים מישראל נמכרות ביו"ש, וביצים מיו"ש נמכרות בישראל.

יעקב אשר: ברושי בדילמה – יש לו השקפת העולם האחראית שלו מול השקפת העולם המדינית של מפלגתו.

יעקב אשר: ..

איתן ברושי: מפלגתו לא עוברת בביצים עם סלמונלה שעוברים חופשי מיהודה ושומרון.

יעקב אשר: הוא לא דיבר על זה.

אסף לוי: נשים בצד את הסלמונלה.

יעקב אשר: סתם, בבדיקות שאתם עושים, או שנתפסים אותו דבר שנקרא סלמונלה, יש יותר באזורים מסוימים?

יעקב אשר: נאמר, אם תיקח את יהודה ושומרון – זה יותר מאשר בארץ?

אסף לוי: לא יודע לומר.

איתן ברושי: במקום להגדיל את המכסות לגליל, מעבירים ליהודה ושומרון.

איתן ברושי: זה מה שנקרא סדר עדיפות לממשלה.

יעקב אשר: זה פוליטיקה.

איתן ברושי: משרד החקלאות זה לא פולטיקה?

איתן ברושי: שר החקלאות זה לא פוליטיקה?

איתן ברושי: זה מעניין אותו בכלל?

יעקב אשר: ברושי זה לא פוליטיקה?

איתן ברושי: לכן אני מדבר.

איתן ברושי: לכן אני פה.

יעקב אשר: בריאות הציבור זה ודאי לא פוליטיקה.

אסף לוי: בריאות הציבור חשובה ללא כל עוררין.

אסף לוי: היום יש בדיקות סלמונלה בכל רחבי הארץ.

אסף לוי: יש שני סוגי מלמונלה – אחת, שהיא הבעייתית, ואחרת, שהיא פחות מזיקה לבריאות הציבור.

אסף לוי: לצערנו, יש סלמונלה גם בלולים בישראל.

אסף לוי: אותן בדיקות שעושים בישראל, עושים גם ביו"ש.

אסף לוי: אמרתי בתחילת דבריי שאני מעריך שאין הבדל.

יעקב אשר: אם תוכל להמציא לוועדה בכתב, האם יש הבדל.

לאה ורון: לרבות ביחס לביצים מיובאות, שלא מיוצרות בישראל.

אסף לוי: ביצים מיובאות זה משהו אחר, שיש הבדיקה.

אסף לוי: לעניין תיקון החוק, זה להעביר את המכסות ולא את הביצים.

יעקב אשר: אני מבקש ידע כללי חינם.

יעקב אשר: אני מבין שכשאני מעביר מכסות, אני לא מעביר פיזית ביצים ולא סלמונלות.

יעקב אשר: רק רציתי לדעת אם יש תופעה כזאת או אין.

יעקב אשר: השלמת את הדברים?

יעקב אשר: תודה.

יעקב אשר: יש הערות כלליות לפני הקראה?

יעקב אשר: בבקשה.

יצחק וקנין: קודם כל, גילוי נאות – אני מגדל ביצים.

יצחק וקנין: יש פה בעיה עם התיקון הזה, שהוא לא עושה כלום.

יצחק וקנין: למה – כי היום מי שמבין, אתה תתקן את התיקון, אבל לא תוכל לעשות דבר מבחינה חוקית, כי אין מועצה.

יצחק וקנין: בפועל מועצת הלול משותקת לחלוטין, כי עבר הזמן שלה.

יצחק וקנין: החוק קבע שעד דצמבר זה הזמן של הנציגים שלוש שנים, ועוד שלושה חודשים, עד שייבחרו הנציגים החדשים.

יצחק וקנין: כלומר אם אנחנו לוקחים את הזמן שנקבע לפי החוק, במרס אין מועצה, מרס – אנחנו מדברים שלושה חודשים אחורה.

יצחק וקנין: אנחנו ששה חודשים מאז שנגמר זמן התוקף של המועצה, וניתנו לה עוד שלושה חודשים.

יעקב אשר: מי אשם בזה, אדוני?

יצחק וקנין: החקלאים בחרו את הנציגים.

יצחק וקנין: שלחו אותם למועצה.

יצחק וקנין: נציגי הציבור ונציגי הממשלה, מי שצריך להיות האינטרסנט הכי גדול שהמערכת הזו תתפקד, הוא בבעיה.

יצחק וקנין: אין נציגים.

יצחק וקנין: גם אם תתקן את התיקון, מחר זה צריך לבוא לוועדת מכסות.

יצחק וקנין: היא לא יכולה להתכנס.

יצחק וקנין: היא לא חוקית.

יצחק וקנין: לכן צריך לתקן את הסעיף הזה.

יצחק וקנין: בימים האחרונים באתי בדברים – גם עם הייעוץ המשפטי של הכנסת, גם עם היועץ המשפטי של הכנסת, גם עם היועצת המשפטית של הוועדה וגם עם היועצת המשפטית שיושבת כרגע פה, עו"ד מרב תורג'מן, ודיברנו על כך.

יצחק וקנין: יש לתקן זאת, כך שהמועצה וגם הוועדות שלה – היינו ועדת המכסות או כל ועדה אחרת שישנה, יוכלו להמשיך - להאריך את התוקף.

יעקב אשר: נאריך את התוקף במסגרת הדיון הזה, ונשמע את היועצת המשפטית.

יצחק וקנין: לפרק הזמן הזה צריך לשים מגבלות מסוימות, כדי שחלילה וחס לא יהיו פה לא מחטפים ולא דברים לא חוקיים, כי נשמעים דברים לא טובים על זה.

יצחק וקנין: אני אומר את זה פה כמגדל, כמי שמכיר את המטריה, כמי ששומע, כולל נציגים במועצה, שישבו ודיברו אתי על כך.

יצחק וקנין: לכן יש לשים מגבלות על ההחלטה, כדי שהמערכת תבין שהחקלאים לא יישארו תלויים באוויר.

יצחק וקנין: יש חקלאים היום שבנו לולים מודרניים על-פי הקריטריונים החדשים של הרפורמה - לא יכולים להכניס עופות כי אין ועדת מכסות - מכל מיני סיבות.

יצחק וקנין: לכן אני חושב שישבנו על זה.

יצחק וקנין: אני אגיש את התיקון שלי.

יצחק וקנין: אגיש את הנוסח.

יעקב אשר: נעלה את זה לדיון כאן.

מרב תורג'מן: כיוון שחבר הכנסת וקנין שוחח אתנו הבוקר, וכיוון שמדובר בתיקון שמבחינה מהותית יכול להיחשב נושא חדש, פרוצדורלית חשבנו שנכון לפרסם את הנוסח באתר הוועדה כדי שכל מי שמעוניין, יוכל ללמוד את התיקון ולהציע תיקונים או להשמיע הערותיו.

לאה ורון: ולקבוע ישיבה נוספת.

יעקב אשר: נעשה את זה בשאיפה למחר.

יעקב אשר: מינימום הפרסום ההכרחי.

יעקב אשר: אני חושב ששוב ושוב אנחנו נתקלים, דווקא בממשלה, כגורם שעושה הכי הרבה רגולציה והכי הרבה תוקע את הדברים.

יעקב אשר: אין לנו כבר כוח לומר את זה כאן בוועדות, גברתי המנהלת.

יעקב אשר: אני חושב שזו תעודת עניות לממשלה, סליחה שאני אומר את זה, ואני אומר את זה לכל הממשלה, כי אני בטוח שיש משרד אחד שיודע מה הוא רוצה, אבל פה צריך את המשרד השני והשלישי ומשרד המשפטים מעל כולם כמובן וכו'.

יעקב אשר: לא ייתכן לבוא ולתבוע ממגדלים או מאנשים כאלה ואחרים או מוסדות כאלה ואחרים, שאנחנו תובעים מהם לעמוד בלוחות זמנים בדברים שונים, ואם לא, מושתים עליהם קנסות או דברים מסוג זה.

יעקב אשר: דבר כזה שמשתק את כל משק הלול בגלל שאין – זו תעודת עניות לממשלה.

יעקב אשר: לצערי הרב, נפעל בשיטה של לא לתקן את הגשר אלא לבנות את בית החולים ליד הגשר שזה הארכת המועד, אבל היה צריך למצוא סנקציה בנושא הזה מול משרדי הממשלה, שמשרדי ממשלה יידעו: עבר זמן ולא קבעתם – העסק מתחיל לרוץ אתכם בכל קוורום.

יצחק וקנין: הערתי את ההערות הללו לפני חודש וחצי לשר החקלאות, למנכ"ל משרד החקלאות.

יצחק וקנין: הערתי את ההערה לגבי בחירת נציגי המועצה מטעם הממשלה ונציגי הציבור, אמרתי שזה גורם לכאוס.

יצחק וקנין: אמרתי את הדברים לפני שבועיים בדיון בוועדת כספים לשר החקלאות בדיון שהיה על תקציב משרד החקלאות.

יצחק וקנין: גם שם טענתי את הדברים.

יצחק וקנין: אמרתי שיש פה כאוס מוחלט.

יצחק וקנין: יש פה חקלאים שבנו לולים, שלא יכולים להכניס עופות, לא יכולים לעשות דבר.

יצחק וקנין: ההפסד זועק לשמיים.

יצחק וקנין: אי-אפשר להשאיר את המציאות הזו.

יעקב אשר: חבר הכנסת וקנין, תודה רבה.

יעקב אשר: חבר הכנסת ברושי.

איתן ברושי: אדוני היושב-ראש, חבריי הכנסת.

איתן ברושי: שותפיי לדיון.

איתן ברושי: יושבים פה אנשים שהם ייצוג נאמן לחקלאות ולהתיישבות.

איתן ברושי: הענף הזה הוא ענף במשבר, ובמידה רבה, כפי שאמרת, יש תרומה פה גם לממשלה.

איתן ברושי: בכל זאת אעיר לסעיף הראשון של העברת מכסות.

איתן ברושי: משרד החקלאות רוצה להוסיף מגדלים.

איתן ברושי: כאילו יש פה חלוקה - ראינו את זה גם בחלב.

אסף לוי: זה לא קשור לתיקון החקיקה.

איתן ברושי: ממתי בכנסת אומרים מה שקשור?

איתן ברושי: אומרים מה שרוצים.

איתן ברושי: אתה כבר ותיק פה.

איתן ברושי: מה שמשרד החקלאות רוצה - וראינו את זה גם בניסיון להוסיף מגדלים בתחום החלב.

איתן ברושי: אין צורך להגדיל את מספר מגדלי הביצים, אלא יש צורך לחזק את הקיימים, שחלק גדול מהם מצוי באזורים קשים מאוד, ואני בא בימים האחרונים מהרבה שעות בעוטף עזה.

איתן ברושי: יש לנו גם נציגות של גבול לבנון.

איתן ברושי: מה שרוצה השר והמנכ"ל שלך זה להעביר חקלאות שגם ככה קשה להתפרנס ממנה, בשם ערכים כלליים ליהודה ושומרון.

אסף לוי: ממש לא.

איתן ברושי: תן לי.

איתן ברושי: בסופו של דבר זה בערך כמו הוויכוח על הקמת ישובים חדשים.

איתן ברושי: אני חושב שלא זקוקים למגדלים חדשים אלא זקוקים לחיזוק הקיימים.

איתן ברושי: לכן למה אתם עכשיו מעבירים את התיקון הזה?

איתן ברושי: הרי בסופו של דבר אין גידול כזה בביקוש.

איתן ברושי: לעומת זאת, ההתייעלות שמדברים עליה – סליחה, למה אתם לא מתנגדים?

איתן ברושי: איזו התייעלות יש בענף שרוצים להעביר לגדל ביהודה ושומרון?

איתן ברושי: כאילו חסר שם משהו.

אסף לוי: אולי זה ההפך?

איתן ברושי: דקה.

איתן ברושי: אני לא רוצה לא מדובשך ולא מעוקצך.

איתן ברושי: אני מציע, אסף, לא לאפשר לכם.

איתן ברושי: היה היגיון מסוים.

איתן ברושי: עכשיו אתם רוצים לקיים את חוק ההסדרה.

איתן ברושי: לקחתם את פנחס ולרשטיין, לחזור למה שהוא יודע - להלבין מאחזים?

איתן ברושי: בסופו של דבר אין פה שום דבר שיש בו דאגה לענף.

איתן ברושי: אם היתה פה דאגה לענף, הייתם משתלטים על הענף הזה.

איתן ברושי: לכן אנחנו לא נאפשר, אדוני היושב-ראש, את התיקון הזה אם לא יהיה חלק מתיקון כולל.

איתן ברושי: גם מה שאמר חברי וקנין, גם תיקון שאנחנו דורשים, להחזיר את הניסיון, לנהל אחרת את ענף הפטם.

יעקב אשר: יש היום דיון מאוחר יותר.

איתן ברושי: הכול קשור.

איתן ברושי: מבחינתי הדיון המהיר שחברי ואני יזמנו בא על הכאוס בפטם.

איתן ברושי: אם רוצים, אפשר לייתר את הדיון אם מחר מכניסים את התיקון שחברי הציע.

איתן ברושי: משרד החקלאות לא מציע את זה.

איתן ברושי: מה שמדאיג אותו זה ניוד מכסות עם יהודה ושומרון.

איתן ברושי: אם היה מדאיג אותו ענף הלול באמת, היה מביא הצעה שלמה, אז את המועצה חיסלו, את הוויסות – ויתרו עליו.

איתן ברושי: לעולם לא היתה רווחיות כה נמוכה כמו בתקופה האחרונה, שאנשים, זה פרנסתם.

איתן ברושי: אם לפחות היו הצרכנים מקבלים רבע עוף בחינם.

איתן ברושי: אפילו אצל רמי לוי זה לא בחינם.

איתן ברושי: פעם היו אומרים אצלנו, מתי יכולת לקבל עוף?

איתן ברושי: או כשהחבר היה חולה, או כשהעוף היה חולה.

איתן ברושי: ולביצים היה סכין בטוסיק של התרנגולת - נתנו חצי ביצה.

איתן ברושי: היום אנחנו לא חוזרים לימים האלה.

איתן ברושי: לכן יש פה כישלון של משרד החקלאות בניהול מועצת הלול ובניהול ענף הלול.

איתן ברושי: צריך לראות את ההקשר הכולל, ולא לשים פלסטר במקום שצריך ניתוח.

יעקב אשר: אם נאריך בדיון הזה, לא תוכל לומר את הדברים בדיון הבא.

יעקב אשר: ד"ר אשר מאיר, פורום קהלת.

מאיר: אני מעדיף לדבר אחר כך.

יעקב אשר: אין הרבה.

יעקב אשר: בסדר.

יעקב אשר: אשתדל, בלי נדר.

יעקב אשר: עו"ד נילי אבן-חן, התנועה לאיכות השלטון.

נילי אבן-חן: אל"ף, בכסות של דיון אחד היום מתנהל דיון בנושא אחר, שהוא נושא קריטי, מהותי – כל נושא קרטל הפטם.

יעקב אשר: זה לא על סדר-היום.

נילי אבן-חן: אבל זה התיקון.

נילי אבן-חן: אתם מציעים תיקון שיהיה למחר.

נילי אבן-חן: זה מה שאתם מעלים.

יעקב אשר: אני מבקש – תתייחסי לדיון עצמו.

יעקב אשר: אם אין לך מה לומר – תאמרי בדיון הבא.

יעקב אשר: לא קרה כלום.

יעקב אשר: אתם לא מקבלים לפי שורות את השכר.

יעקב אשר: תודה רבה.

נילי אבן-חן: אני רוצה לומר כמה מילים.

יעקב אשר: לעניין.

נילי אבן-חן: לאותו עניין שדיברו חברי הכנסת.

יעקב אשר: לא.

יעקב אשר: סליחה.

יעקב אשר: ברושי – חברי כנסת יכולים לדבר גם על נושאים פוליטיים של השטחים, למשל.

יעקב אשר: מותר לו.

יעקב אשר: לך – לא.

יעקב אשר: אני מבקש שתשמרי את כל מה שיש לך לומר לדיון הבא שיתקיים ב-12:30, אם לא תעכבי אותנו.

יעקב אשר: יוסי אדוני, מועצה אזורית, מעלה יוסף, נציג מגדלים, בבקשה.

יוסף עטאונה: צהריים טובים.

יוסף עטאונה: כבוד היושב-ראש, בשם המגדלים אני מסכים לכל מילה שאמרו חברי הכנסת וקנין וברושי.

יוסף עטאונה: אני רוצה כמה דברים חריפים.

יוסף עטאונה: ענף ההטלה זה עמוד השדרה של ההתיישבות בצפון במיוחד.

יוסף עטאונה: התושבים שלנו והחקלאים שלנו זו הפרנסה העיקרית, ובחלקם - היחידה.

יוסף עטאונה: ברגע שענף כזה, שמחזיק אותנו, שמושך את הבנים שלנו חזרה לשמור על הגבולות, ואנחנו מתפרנסים ממנו בכבוד - ברגע שתפתח אותו לעוד מגזרים, תפרק גם את הצפון, וגם הם לא יתפרנסו.

יעקב אשר: למה לא אמרת את זה במכסות של דרום וצפון?

יעקב אשר: למה רק כשזה מגיע ליהודה ושומרון?

יוסף עטאונה: חלוקת המכסות - יש עוד התיישבות במדינת ישראל, ואנחנו מסכימים עם זה לכל דבר.

יוסף עטאונה: יש 30% מייצור הביצים במדינת ישראל נמצא בדרום ובמרכז.

יוסף עטאונה: זה בסדר.

יוסף עטאונה: אנחנו בעד זה, ורוב ייצור ביצי המאכל במדינת ישראל, 70%, מיוצרים בצפון.

יוסף עטאונה: זה הסטטוס קוו, וצריך לשמור על זה.

יוסף עטאונה: אני רוצה לשאול את משרד החקלאות.

יוסף עטאונה: נכון להיום יש 24 מיליון ביצים מאושרות.

יוסף עטאונה: אני רוצה לדעת ממנו, כמה ביצים מוברחות כל יום למדינת ישראל.

יוסף עטאונה: אני אומר לכם – מדובר במיליונים בשבוע, מעבר למכסה הקיימת.

יוסף עטאונה: אין שליטה על זה.

יוסף עטאונה: יש תקופות בשנה, שמציפים לנו את השוק, ולעתים הענף אף נמצא בסכנה, ויש סעיף שקשור לתיקון החוק, שאנחנו רוצים להעלות אותו, שקשור לוויסות הבעיות הללו.

יוסף עטאונה: אם רוצים בקטע פוליטי לרסק ענף שמפרנס 3,000 משפחות בשביל 50 משפחות – אסור שזה יקרה.

יוסף עטאונה: אני בעד השטחים ובעד התושבים שם – אבל תמצאו להם פרנסה אחרת.

יוסף עטאונה: לא פרנסה שתפרק.

יוסף עטאונה: אני בעד לחזק.

יעקב אשר: אתה אומר שאתה בעד.

יוסף עטאונה: אני בעד לחזק.

יעקב אשר: הבנתי אותך.

יעקב אשר: אתה אומר שאתה מבקש לעשות תיקון נקודתי בעניין זה של הוויסות או של משהו שהופך את ההחלטה, או אתה רוצה להציג את זה בפני המשרד.

יוסף עטאונה: אני מבקש שימשיכו להתנהג כפי שהתנהגו עד כה.

יעקב אשר: בבקשה.

אהוד לנדאו: אהוד לנדאו, משרד המשפטים.

אהוד לנדאו: אני רוצה להבהיר את הנושא המשפטי.

אהוד לנדאו: לפי המצב המשפטי היום, יש מכסה שנתית שהשר קובע למגדלים בישראל.

אהוד לנדאו: במקביל יש מכסה שנקבעת באזור למגדלים, כלומר חלוקת המכסות כללית בפריסה ארצית, כוללת את יהודה ושומרון, נקבעת מבלי קשר לתיקון המוצע הזה.

אהוד לנדאו: זה מצב שהוא כבר קיים כיום.

אהוד לנדאו: בנוסף, יש בחוק אפשרות שנתונה למגדל הפרטי – לא לרגולטור לצורך העניין, משרד החקלאות, אלא למגדל הפרטי.

אהוד לנדאו: מגדל פרטי, שרוצה למכור את המכסה שלו, היום יכול למכור אותה למגדל אחר.

אהוד לנדאו: הוא בצפון, רוצה להיפטר מהמכסה שלו - מעביר את זה לדרום.

שמעון ביטון: אז אתה אומר שאתם רוצים למכור את המכסות ביהודה ושומרון – לזה אתם חותרים?

שמעון ביטון: לא לזה קיבלת 10 מיליון ביצה.

שמעון ביטון: קיבלת להתפרנס ממנה - לא למכור אותה.

אהוד לנדאו: החוק המוצע מנסה להשוות את מצבם של המגדלים ביהודה ושומרון לאלה של המגדלים בישראל במובן זה שהם רשאים למכור או לקנות.

אהוד לנדאו: אם מגדל באזור רוצה למכור מכסה- -

יעקב אשר: תודה.

יעקב אשר: הדברים ברורים.

יעקב אשר: בבקשה.

אסף לוי: לגבי הפיקוח של המעבר בין שטחי יו"ש לישראל, יש שתי יחידות שאמורות לפקח על זה – גם יחידת הפיקוח של המועצה וגם זו של משרד החקלאות, שעושים עבודה.

אסף לוי: אני רוצה לשאול את יוסי אדוני, שאומר שיש הברחה של ביצים, האם יש גם הברחה מתוך הלולים בישראל, שאנשים מגדלים מעבר למכסה, אם בזכות ואם לא בזכות, על-ידי כל מיני פעולות של ועדת המכסות, שמאשרת להם לגדל ככה או ככה?

יוסף עטאונה: יש מועצה לענף הלול שיש פקחים שמוודאים, ואם יש חקלאי שמכניס עוף אחד יותר, קונסים אותו, אז תפסיק לבלבל את השכל.

יעקב אשר: אני מבקש לא להתפרץ, ולהשתדל לדבר בצורה מכובדת.

אסף לוי: ולא לומר לי שאני מבלבל את השכל.

יעקב אשר: זה מה שאמרתי.

יעקב אשר: אני בטוח שהוא חוזר בו מעניין הזה.

יעקב אשר: ד"ר אשר מאיר.

מאיר: אנחנו משוכנעים שתרומת משטר הביצות יש לו הד להתיישבות הספר בישראל היום היא זניחה עד אפסית.

מאיר: לצד זה, הנזק לצרכן הוא אדיר.

מאיר: לכן אנחנו סבורים שיש כל דבר שמרכך את משטר המכסות, ובכלל זה לשפר את ניידות המכסות, זה צעד מבורך.

יעקב אשר: עו"ד גיל עוז, מגדל עופות, להטלה ביהודה ושומרון.

גילי עוז: קודם כל, אני רוצה לומר שזה לא היה עולה לכאן, להערכתי, לולא בג"ץ שהוגש בעניין הזה.

גילי עוז: יש לזכור, מי שקורא את החוק היום, מי שקורא את סעיף 34 נכון להיום לא כל כך מבין, למה יש לתקן את החוק, כי נכון להיום אפשר לנייד מכסות לפי חוק.

קריאה: החוק לא חל על יהודה ושומרון.

קריאה: אתה יודע את זה.

גילי עוז: ביהודה ושומרון חיים אזרחים כמוני וכמוך.

גילי עוז: הם משלמים מסים, הם משרתים בצבא.

גילי עוז: הם עושים הכול.

גילי עוז: הם זכאים למכור את המכסות שלהם למגדלים בארץ.

גילי עוז: זה לא יפגע, לא יגדיל ולא יקטין אף אחד.

גילי עוז: הנושא של ההטלה ומכסות ביצים בארץ זה כמו אמבטיה, כמו המים.

יעקב אשר: האם, לאחר שנסדיר את זה, האם בגלל שאתם ביהודה ושומרון – משרד החקלאות יהיה בהאזנה – האם בגלל שהחוק לא חל עליכם בדברים אחרים, יכול לתת לכם עדיפות בכך?

אסף לוי: לא.

אסף לוי: החוק למועצה לענף הלול הוחל על-ידי צו אלוף ועל-ידי התקנון.

אסף לוי: חד-משמעית משטר המכסות חל שם.

יעקב אשר: תודה.

יעקב אשר: אבשלום וילן, מכובדנו, מזכ"ל התאחדות חקלאי ישראל.

505: אדוני היושב-ראש, בתור ח"כ לשעבר אדבר לעניין.

505: אולי אגלוש קצת בזכות העבר.

505: אני חושב שענף ההטלה עובר כמה שנים טלטלות מיותרות.

505: לצערי, משרד החקלאות משנה עמדותיו חדשות לבקרים בצורה לא עניינית.

505: מה שתיאר לך פה חבר הכנסת וקנין, שמכיר את זה הרבה מאד שנים- -

נילי אבן-חן: לו מותר לדבר על דברים אחרים, ולי לא?

נילי אבן-חן: רק שיירשם בפרוטוקול.

יעקב אשר: הוא מדבר באופן כללי.

נילי אבן-חן: גם אני ניסיתי לדבר באופן כללי.

קריאה: תוציא אותה החוצה.

קריאה: גפני הוציא אותה החוצה.

קריאה: היא מפריעה כל הזמן.

505: לכן אני חושב שגם התיקונים שמוצעים פה, הם מעט מדי.

505: - - - אתייחס אליו, לבעיה הגדולה שנוצרה פה עם הפטם בוועדה הזאת.

יעקב אשר: זה אני מזמין אותך לעשות בישיבה הבאה.

505: אבל בישיבה הבאה אתה שומע פה התקפות בהצעות שהוצעו פה - גם מפי עו"ד אבן חן, גם מפי נציג קהלת, שהם בעצם נגד התכנון, נגד כל מעורבות ממשלתית.

505: יש להבין שבענפי בעלי החיים ללא תכנון הכאוס, כפי שאמר חבר הכנסת וקנין, גדול יותר.

505: באירופה אתה רואה בחלב מה קרה, למשל, שפירקו את המסגרות, ולייבא תיאוריות כלכליות שבעולם המודרני הקפיטליסטי אבד עליהם הכלח מאמריקה, ולהביא אותם לגבול הצפון זה לעג לרש.

505: הגיע הזמן שכנסת ישראל תודיע גם למשרד החקלאות, גם לאחרים – אנחנו בתכנון, מה שצריך לשנות, לשנות, אבל להתחיל לעבוד לטווח ארוך.

יעקב אשר: אני מסכים אתך ברמה הכוללת.

יעקב אשר: אני חושב שבאמת צריך להיות דיון ממצה יותר על מה שנקרא שיטת העבודה, ואיך מתקבלות ההחלטות.

יעקב אשר: אני לא מומחה גדול בזה, אבל אני מכיר משרדי ממשלה, ויודע איך הם עובדים – הם עובדים בשיטת הטלאי על גבי טלאי.

יעקב אשר: גם הטלאי הזה בדרך כלל נובע מלחץ כזה או אחר.

יעקב אשר: אין הסתכלות כוללת, אין שולחן עגול שמנסה לחשוב מחוץ לקופסה.

יעקב אשר: זה לא הדיון הזה, לצערי.

יעקב אשר: אם זה היה הדיון הזה – לא הייתי ממלא מקומו של איתן; היינו מחכים ליושב-ראש הוועדה הקבוע, לנהל את זה - כך ראוי לדעתי.

יעקב אשר: יש דיון לאחר מכן עקרוני, על הנושא, שמטרתו של הדיון הבא הוא להעלות את הנושא על סדר-היום, אדוני חבר הכנסת וקנין.

יעקב אשר: אני מוכן לעזור להמשיך את זה קדימה.

יעקב אשר: אני לא בא עם דעה כזו או אחרת, ומבין קטן מאוד בדברים הללו, אבל אני מבין דבר אחד, שאני מכיר את זה – גם כשהייתי ראש עיר וגם היום כחבר כנסת - שהמדינה לא תמיד חושבת בגדול; היא חושבת בקטן.

יעקב אשר: היא מנסה למנוע שאנשים ירמו אותה, ובגלל שפוחדים משלושה-ארבעה אנשים שירמו אותה, כל השיטה מעוותת מההתחלה עד הסוף.

יעקב אשר: אנחנו מכירים את זה.

יעקב אשר: אנחנו חיים עם זה בתחבורה, בכל נושא.

יעקב אשר: כל נושא שתזרוק פה, רק ועדת הכלכלה – אתה מגיע לזה.

יעקב אשר: זה הפיל שבחדר.

יעקב אשר: אני בהחלט מוכן כחבר ועדת כלכלה, הרב וקנין – אני מוכן למנף את העניין.

יעקב אשר: היום אנחנו עושים תיקון אחד, שלא עושה דרמה, ועושה רק דבר טוב, לעניות דעתי, ולעניות דעת הנוכחים פה.

יעקב אשר: בבקשה.

מרדכי אלקבץ: מוטי אלקבץ, מזכיר ארגון מגדלי העופות.

מרדכי אלקבץ: בכפוף לכל החבילה שחברי הכנסת וקנין וברושי הציעו, אני חושב שההתנגדות שלנו לא תהיה מוחלטת, אבל אבקש להכניס תיקון לאור מה שאמר עו"ד עוז, שמייצג את אחד המגדלים ביהודה ושומרון, להגביל את היכולת של המגדלים שם, למכור את מכסתם עד 560,000 ביצה ולא יותר, כי זו המכסה הממוצעת של מגדלים בגליל, שיושבים 50 שנה.

מרדכי אלקבץ: זו המכסה שניתנה לנו.

שמעון ביטון: גם הם לא יכולים למכור עד עשר שנים.

מרדכי אלקבץ: מתוך הכמות הכוללת שהוענקה להם יש שם כאלה שקיבלו מספר אסטרונומי של מכסה - של 10 מיליון.

מרדכי אלקבץ: השווי הוא פנטסטי.

מרדכי אלקבץ: למכור את זה - מחר בבוקר הייתי מוכר את זה, ומפסיק לעסוק בחקלאות.

מרדכי אלקבץ: מכיוון שכך אני חושב שחייבים להגביל את האפשרות למכירה, למסחר, של 560,000 ביצה, כפי המכסה הממוצעת בגליל.

יעקב אשר: תודה.

יעקב אשר: בבקשה.

שמעון ביטון: אדוני היושב-ראש.

שמעון ביטון: אני שמעון ביטון, מושב אביבים - מקום שאוהבים בגבול הצפון, ונציג המגדלים במועצה לענף הלול.

שמעון ביטון: יש לנו הרבה מה לדבר על הענף הזה.

שמעון ביטון: כפי שציינו חבריי, הוא עובר טלטלות יותר מים סוער, גם הבוקר בהכרזות בכל העיתונות - מחיר הביצה יורד, ובין השורות גם רואים לבטל את התכנון.

יעקב אשר: ממש בשורה טובה.

שמעון ביטון: לא בשורה טוב, כי הצרכן לא ייהנה מזה.

שמעון ביטון: הטייקונים ימשיכו ליהנות צזה.

קריאה: 20 שקל למשפחה בשנה שתוריד 2,000 שקל מכל חקלאי כל חודש.

קריאה: הבינו את המשמעות.

שמעון ביטון: בסוף הענף הזה עובר הרבה טלטלות, והמגמה היא לפזר את התכנון, ואנחנו רואים את זה בין השורות במאבק התכנון בחלב.

שמעון ביטון: כשניתנו המכסות ליהודה ושומרון, ולבי עם החקלאים, גם ביהודה ושומרון - כפי שאמרתי, אני יושב בגבול הצפון והם בגבולות אחרים, וזה בסדר.

שמעון ביטון: יש תוכניות ייחודיות לגבול הצפון, ויש תוכניות מיוחדות ליהודה ושומרון, וגם זה בסדר.

שמעון ביטון: כשניתנו להם המכסות, לא ניתנה להם מכסה של 500,000 או 250,000 ביצה כמו כלל המגדלים במדינת ישראל; ניתנו בפעימה אחת 10 מיליון ביצה.

שמעון ביטון: אדוני היושב-ראש, לפדות אותה הים בתיקון הזה, זה פדיון של 20 מיליון שקל.

שמעון ביטון: אני מכיר את התשובות של אסף – אנחנו יודעים לחיות יחד, אסף ואני.

יעקב אשר: תודה.

יעקב אשר: אני רוצה לשמוע את התשובה שלו, כי העלית דבר שלכאורה אומר שברגע שנתת מכסות כל כך גדולות ביהודה ושומרון – אני לא מכיר בדיוק את המספרים - אתה בעצם, ברגע שאתה נותן לו את האפשרות לנייד אותן, אתה נותן לו יתרון בשוק הכללי.

יעקב אשר: תשובת משרד החקלאות.

אסף לוי: אל"ף, זה לא היתרון.

אסף לוי: בגלל שעשינו פה שיעור היסטורי, גם אני רוצה להשלים קצת תושב"ע ולומר – כשהחילו את חוק המועצה לענף הלול, צילמו נקודת מצב קיימת.

אסף לוי: זה לא שבאו לפלוני ואלמוני, אמרו: קח 10 מיליון, קח 3 מיליון.

אסף לוי: זה היו מגדלים פעילם שלפני החלת החוק יכלו לגדל כמה שהם יכלו, כי חוק המכסות לא חל שם.

אסף לוי: גידלו את זה בפועל.

אסף לוי: ברגע שהחילו את החוק, צילמו נקודת מצב, ואמרו להם שהגדילה שלהם מעתה והלאה- -

יעקב אשר: קיבלתי תשובה.

יוסף עטאונה: זה כמו החקלאי שהכניס עופות- - -

אסף לוי: אל תיכנס לזה.

יעקב אשר: בבקשה.

אסף לוי: משפט נוסף – כפי שכתוב בדברי ההסבר לתיקון החקיקה, המקום להכניס את המגבלות יהיה בתקנון, שנשנה במקביל את התקנון של המועצות האזוריות.

אסף לוי: אנחנו מודים לזה.

יעקב אשר: כך שלא יהיה עיוות.

אסף לוי: כן, אבל מצד שני צריך לזכור שזה לא קיבלו את זה, כפי שהוא אומר.

אסף לוי: זה צילום מצב.

אסף לוי: הם יגדלו את זה בפועל.

יעקב אשר: בבקשה.

שמעון ביטון: אני רוצה שמשרד החקלאות יצטרף לבקשה שלנו, וימנע מהמכסות האלה להימכר לצפון.

שמעון ביטון: אין בעיה שיקנה מכסות מהצפון, אם יש לו עניין להמשיך לגדל ביהודה ושומרון.

יעקב אשר: תודה רבה.

יעקב אשר: נעבור להקראה.

יעקב אשר: מי שירצה לתקן דברים בסעיפים – חבר הכנסת וקנין, תוסיף גם אתה מה שאתה רוצה, ואני רוצה שבוועדה ייאמר שזה יפורסם, ומחר יידון בעז"ה.

יעקב אשר: בבקשה, גברתי היועצת המשפטית.

מרב תורג'מן: נציגי משרד החקלאות יקריאו את הנוסח, ויסבירו ככל שנדרש הסבר.

ברק שדיאור: הצעת חוק המועצה לענף הלול (ייצור ושיווק) (תיקון מס' 17 – העברת מכסות מהאזור או אליו), התשע"ח–2018.

ברק שדיאור: 1.

ברק שדיאור: בחוק המועצה לענף הלול (ייצור ושיווק), התשכ"ד–1963‏ (להלן – החוק העיקרי) – אחרי סעיף 34 לחוק העיקרי יבוא: העברת מכסות מהאזור או אליו.

ברק שדיאור: 34א.

ברק שדיאור: (א) בסעיף זה – "אזור" – כהגדרתו בתקנות שעת חירום (יהודה והשומרון וחבל עזה – שיפוט בעבירות ועזרה משפטית), התשכ"ז–1967‏, כפי שהוארך תוקפן ותוקן נוסחן בחוק מעת לעת; "יישוב באזור" – יישוב באזור, הנתון לפיקוח מנהל השירותים הווטרינריים כאמור בסעיף 30א(ב) לפקודת מחלות בעלי חיים [נוסח חדש], התשמ"ה–1985‏; "מכסה מהאזור" – מכסת ייצור ושיווק אישית לביצים ביישוב באזור, שנקבעה לפי הדין החל באזור.

ברק שדיאור: עד כאן סעיף ההגדרות.

ברק שדיאור: (ב) על אף הוראת סעיף 34(א), בעל מכסה אישית רשאי להעביר לבעל מכסה מהאזור את מכסתו האישית, כולה או מקצתה, ורשאי לקבל ממנו מכסה מהאזור.

ברק שדיאור: אני מדגיש למגדלים – לשים לב שההעברה היא דו-צדדית: גם מישראל לאזור וגם להפך.

יצחק וקנין: לגבי המכסות אמרתי, ואני חוזר ואומר - נכון שנעשה את התיקון.

יצחק וקנין: הוא עקר לגמרי אם לא נתקן את נושא ועדת המכסות, כפי שאמרתי בתחילת דבריי.

יצחק וקנין: חייב לעשות את זה כדי שהמועצה תוכל לקבל החלטות, ועדות המועצה.

יעקב אשר: הוועדה מחליטה לפרסם את זה, ומחר בעז"ה יהיה דיון – מנהלת הוועדה תזמן.

לאה ורון: באתר הועדה נפרסם את הנוסח.

יעקב אשר: נצביע כעת על הסעיפים, ומחר נצביע על הסעיף הנוסף, אם נחליט שמוסיפים אותו, ונצביע כל החוק.

יעקב אשר: חברת הכנסת שרן השכל מצביעה במקום חבר הכנסת דוד ביטן.

יצחק וקנין: כיוון שהמועצה, פג תוקפה בדצמבר, וניתן לה על-פי החוק עוד שלושה חודשים - היינו במרץ.

יצחק וקנין: את מקבלת החלטות פה – אין מועצה כרגע, כי לפי החוק, היא לא יכולה לקבל שום החלטה; פג תוקף המועצה.

יצחק וקנין: החקלאים בחרו את הנציגים כבר במרס.

יצחק וקנין: הם קיימים.

יצחק וקנין: הממשלה לא שלחה את נציגי הציבור שלה ואת נציגי הממשלה, ואז זה מעכב את כל הרכב המועצה על-מנת לבחון את כל הוועדות ואת המועצה ואת כל מי שצריך.

יצחק וקנין: מה שביקשתי, מאחר שהחוק הבא, אמרתי: ניתן ארכה של עד שנה, למועצה הקיימת, להמשיך לתפקד, עם כל ועדותיה עד דצמבר – עד שהממשלה תגמור להרכיב - אחרת אנחנו בכאוס גדול.

יצחק וקנין: יש פה כאוס.

יצחק וקנין: מה שיבוא קודם.

יצחק וקנין: אם הממשלה בעוד חודש תרכיב – ממילא חלק מהנציגים כבר אינם.

אסף לוי: אדוני יושב-ראש הוועדה, אעשה סדר.

אסף לוי: אני קורא את סעיף 16 לחוק, הוא אומר: תקופת כהונתם של נציגי הציבור היא שלוש שנים, אולם הם יוסיפו לכהן עד שיתמנה נציג ציבור לתקופת הכהונה החדשה ובלבד שלא יוסיפו לכהן כך לתקופה העולה על שלושה חודשים.

אסף לוי: מה שהצעת חבר הכנסת ומשרד החקלאות הסכים – במקום שלושה חודשים, תמשיך לכהן 12 חודשים.

אסף לוי: זה אומר שככל שתמונה מועצה חדשה לפני תום ה-12 חודשים, היא תמונה.

יעקב אשר: כלומר ממרס תשעה חודשים.

שרן השכל: למה אתם לא יכולים מחר לאשר את זה?

אסף לוי: נציגי ציבור זה לא רק נציגי המגדלים; זה גם נציגי משווקים ונציגי קמעונאיים.

שרן השכל: אז הם מעכבים את זה?

יעקב אשר: מי שקובע את נציגי הציבור זה משרדי הממשלה.

יעקב אשר: הם צריכים לגשר הרי.

יעקב אשר: אולי נדבר על זה בישיבה הבאה?

יעקב אשר: כי אנחנו לא מאשרים את זה עכשיו בכל מקרה.

יעקב אשר: מאשרים את זה מחר, אם נאשר.

מרב תורג'מן: חשוב לציין שלפי מה שאני מבינה, הכוונה היא לקבוע את התיקון רטרואקטיבית, מיום פקיעת כהונת המועצה, כך שזה ממרס שנה.

מרב תורג'מן: זה כתשעה חודשים ככל שזה יאושר ויפורסם.

לאה ורון: אבל הנושא כולו יידון מחר, כשיופץ נוסח לחברי הכנסת.

יעקב אשר: נכון.

יעקב אשר: משרד המשפטים, בבקשה.

הגר סלקטר: אני מבינה שאנחנו הולכים לדון בזה מחר, אבל אם כבר נעשו ההתייחסויות, אני מבקשת גם להתייחס.

הגר סלקטר: לעניין הרטרואקטיביות, אנחנו נבדוק וניתן תשובה מחר.

יעקב אשר: תעשו את זה מחר.

יעקב אשר: משרד המשפטים, אני מציע לכם לתת לי דוח, איך אתם כמשרד המשפטים נותנים לכאוס כזה להיעשות.

יעקב אשר: כמשרד משפטים, חוות דעת.

יעקב אשר: אם היה עושה את זה חבר כנסת, הייתי מקבל חוות דעת שזה לא חוקי.

יעקב אשר: איך אתם נותנים לדבר כזה לקרות, שלא יודעים?

יעקב אשר: המדינה לא יודעת לקבוע את החברים ונציגי הציבור שלה.

יצחק וקנין: יש פה חקלאי שיושב פה.

505: לפרוטוקול – כשמנכ"ל החקלאות מחליט לנהל מאבק נגד המועצה, הוא נוקט בטקטיקות שמבחינה ציבורית הן פסולות.

יעקב אשר: קיבלת שיעורי בית עד מחר.

יעקב אשר: מחר תאמרי את מה שאת רוצה לומר בעניין.

גילי עוז: אני לא מבין מה הקשר בין הרכב המועצה לבין התיקון הקטן של סעיף 34.

גילי עוז: אין שום קשר.

גילי עוז: אני לא מבין, למה זה לא עולה להצבעה עכשיו.

יעקב אשר: זה עולה להצבעה עכשיו.

יעקב אשר: אתה מפריע לי.

יעקב אשר: אנחנו מצביעים על פסקות (א) ו-(ב).

מרב תורג'מן: אתה מבקש להעלות להצבעה את סעיף 34(א) ו-(ב), אדוני.

יעקב אשר: מי בעד?

יעקב אשר: בעד הסעיף – פה אחד

יצחק וקנין: אני לא אצביע, כי יש לי דעה אישית.

דן סיידה: אני מצביע במקומך.

מרב תורג'מן: בקשות רשות דיבור.

מרב תורג'מן: תגישו בכתב.

יעקב אשר: יירשם בפרוטוקול שיש בקשות רשות דיבור.

יעקב אשר: נדבר במליאה.

יעקב אשר: בבקשה.

ברק שדיאור: (ג) הוראות סעיף 34(ב) ו-(ג) יחולו לעניין סעיף זה.

ברק שדיאור: מדובר בהתאמה של החוק הקיים לתיקון.

ברק שדיאור: סעיף 34(ב) ו-(ג) קובעים שהשר רשאי לקבוע בהודעה שתפורסם ברשומות, את המכסה המרבית והמכסה המזערית, ושדרכי העברת המכסה ורישום ההעברה יהיו בהתאם לנהלים שתקבע המועצה, שיפורסמו ברשומות.

ברק שדיאור: זה אומר שאנחנו ממשיכים עם הסעיף הזה של מכסה מרבית ומכסה מזערית.

ברק שדיאור: עד כמה שאני יודע, הם לא קיימים, אבל אם יהיו קיימים, יהיו קיימים גם בתיקון שאנחנו עושים באזור, וגם שדרכי העברת המכסה ורישום ההעברה יהיו בהתאם לנהלים.

לאה ורון: תוכלו להתייחס לזיג-זג בי הוועדות בסעיף 34 עצמו?

אסף לוי: בתור אחד שלא כתב את החוק, אין לי הסבר מדוע פה זה כספים ופה זה כלכלה.

אסף לוי: יש היסטוריה שאני לא יודע, מולי, טומי?

קריאה: כך נקבע במקור.

יעקב אשר: מאחר שאני מאוד מכבד את יושב-ראש הוועדה, איתן כבל, ואני מאוד מכבד את יושב-ראש ועדת הכספים.

יעקב אשר: אם עד היום זה חי ככה, בואו נשאיר.

אסף לוי: נחשוב במסגרת תיקון גדול שאנחנו עושים, לבדוק את זה ולתקן את זה.

יעקב אשר: בדיוק.

יעקב אשר: קודם כל, אני מבקש שייבדק.

יעקב אשר: דבר שני, יכול להיות שגם במסגרת תיקון קטן.

יעקב אשר: אני מבקש ממך, גברתי, לבדוק, ולדבר עם איתן.

יעקב אשר: אם הוא יסתנכרן עם חבר הכנסת גפני בעניין הזה - יכול להיות שהם יגיעו ביניהם להבנה בעניין, ולא תהיה בעיה, ואפשר יהיה לעשות את זה מחר.

יעקב אשר: לא הייתי מכניס אותם עכשיו לעניין הזה.

יעקב אשר: סעיף קטן (ג) – הערות?

יעקב אשר: לא.

יעקב אשר: אני מעלה להצבעה את סעיף קטן (ג).

יעקב אשר: מי בעד?

יעקב אשר: הרב סידה מחליף את חבר הכנסת וקנין.

יעקב אשר: בעד הסעיף – פה אחד

יעקב אשר: שלושה בעד, פה אחד.

יעקב אשר: סעיף (ד).

יעקב אשר: בבקשה.

ברק שדיאור: (ד) הועברה מכסה מהאזור או אליו כאמור בסעיף קטן (ב), תשתנה המכסה הארצית שנקבעה לפי סעיף 31(1) בהתאם להעברה האמורה.

ברק שדיאור: דהיינו אנחנו עדיין תחת המכסה הארצית, ולא קובעים פה חריגות לעניין יו"ש.

יעקב אשר: הערות?

יצחק וקנין: יש לי הערה אחרת, שאני רוצה להוסיף אותה עכשיו - מאחר שאנחנו מדברים פה בהצעה שהצעתי על תקופת מעבר, אנחנו נמצאים בתקופת מעבר עד שתיבחר המועצה החדשה, עם כל ההרכבים שלה, נציגי הממשלה, נציגי הציבור.

יצחק וקנין: אני חושב שיש צורך לעשות פיקוח על ועדות, ועדת המכסות, שהפרוטוקולים עם כל מה שקשור בכך, יפורסם בצורה גלויה.

מרב תורג'מן: אדוני מתכוון שבתקופת ההארכה של 12 החודשים הפרוטוקולים של המועצה ו-וועדותיה יפורסמו באתר משרד החקלאות.

יצחק וקנין: כן.

יעקב אשר: אני בעד הצעתך, ואני חושב שהיא ראויה לשבח.

יעקב אשר: זה נכון גם אחרי שתיבחר.

יצחק וקנין: אבל היום עוד יותר.

יעקב אשר: צריך, לדעתי, להטמיע את הדברים הללו בתוך עבודות הוועדה, אבל היום, מאחר שאנחנו עושים פה הארכה, אנחנו מבקשים שכל הפרוטוקולים על כל ועדותיה של המועצה, יהיו שקופים ויפורסמו לציבור.

יעקב אשר: תודה.

יעקב אשר: מעלה להצבעה את סעיף (ד).

יעקב אשר: מי בעד?

יעקב אשר: מי נגד?

יעקב אשר: בעד הסעיף – פה אחד

יעקב אשר: פה אחד עבר.

יעקב אשר: מחר יתפרסם התיקון, ככל שמנהלת הוועדה תזמן ועדה, ואז בסופו של דבר נאשר את כל החוק.

יעקב אשר: בבקשה.

עבד אל חכים חאג' יחיא: רק שאלה, כי נכנסתי רק בסוף.

עבד אל חכים חאג' יחיא: המכסות האלה מתוכננות שיכסו את הדרישות של המדינה, או לוקחים בחשבון שצריך גם לייבא?

עבד אל חכים חאג' יחיא: כי היתה תקופה שהעבירו סלמונלה.

אסף לוי: כשקובעים את התכנון, התרנגולת מטילה מה שהיא מטילה, ויש כל מיני החצנות – מזג האוויר, מחלות ואחרים.

עבד אל חכים חאג' יחיא: כולם, אנחנו יודעים אותם.

אסף לוי: לא תמיד.

אסף לוי: אנחנו לא מייצרים לפי הביקוש בפיקים, כי בזמן לא הפיקים אני לא יכול לומר לתרנגולת: אל תטילי.

אסף לוי: עלות העודפים היא הרבה יותר גדולה.

אסף לוי: לכן אנחנו מוצאים את האיזון בפיקים על-ידי ייבוא, ובגלל שהמחלות, ההשמדות בעקבות סלמונלה וכאלה, נקרא לזה כוח עליון, ולוקח זמן עד שהן חוזרות להטלה, גם את זה ממלאים בייבוא.

עבד אל חכים חאג' יחיא: בממוצע כמה מהצרכים של המדינה אנחנו מתכננים?

אסף לוי: בשנים רגילות – השנה היא מאוד מיוחדת בגלל הסלמונלה.

אסף לוי: בדרך כלל בשנים רגילות מתוך מכסה של כ-2 מיליארד ו-400, היינו מייבאים בסביבות 150 ל-200 מיליון ביצים, בעיקר לתקופות החגים שזה ראש השנה ופסח, ולתעשייה, שלא תמיד יודעים לקבל את כל הייצור.

אסף לוי: בדרך כלל זה בפיקים.

אסף לוי: השנה היא שנה מיוחדת.

יעקב אשר: תודה רבה, הישיבה נעולה.